Ο **Ζοζέφ Βερνέ,** πλήρες όνομα **Κλωντ Ζοζέφ Βερνέ** (γαλλικά: Claude-Joseph Vernet, 1714-1789), ήταν Γάλλος ζωγράφος, σχεδιαστής και χαράκτης, διάσημος για τις θαλασσογραφίες του.

Βιογραφικά στοιχεία
-------------------

Ο Ζοζέφ Βερνέ γεννήθηκε στις 14 Αυγούστου 1714 στην Αβινιόν. Μαθήτευσε κοντά στον πατέρα του ζωγράφο Αντουάν Βερνέ και από 14 ετών τον βοηθούσε στα έργα του. Το 1734, σε ηλικία 20 ετών, πήγε στη Ρώμη, όπου εκπαιδεύτηκε στη θαλασσογραφία κοντά στον Μπερναντίνο Φέρτζονι και τον Αντριάν Μανγκλάρ και μελέτησε παλαιότερους τοπιογράφους όπως ο Κλωντ Λορραίν, η επιρροή του οποίου είναι ορατή στην τεχνοτροπία και τα θέματα των έργων του.

Τα θαλασσινά θέματα του Βερνέ, τα ναυάγια, οι καταιγίδες, τα ηλιοβασιλέματα και τα τοπία του, που τα οποία απέδωσε με ασυνήθιστη εικονογραφική τέχνη, αποκαλύπτουν μια λεπτή παρατήρηση του φωτός και της ατμόσφαιρας καθώς ο ζωγράφος μελέτησε ιδιαίτερα τις ιδιότητες και τις επιδράσεις τους στη διαμόρφωση των χρωματικών βαθμίδων, όπως και τα προβλήματα της ατμοσφαιρικής προοπτικής. Με τον Υμπέρ Ρομπέρ, τροφοδότησε τη νέα τάση για εξιδανικευμένα και συναισθηματικά τοπία σε έντονα ρομαντικό ύφος με έλξη προς τη δραματική αποθέωση της φύσης και του μυστηρίου.

Ο Βερνέ έζησε 20 χρόνια στη Ρώμη. Περίπου από το 1738, ήταν πλέον καθιερωμένος ζωγράφος τοπίων και θαλασσογραφιών και λάμβανε παραγγελίες από αναγνωρισμένους πελάτες διαφόρων εθνικοτήτων. Τα έργα του ήταν ιδιαίτερα δημοφιλή στους Άγγλους αριστοκράτες, πολλοί από τους οποίους ταξίδευαν στην Ιταλία για να γνωρίσουν τα αρχαία μνημεία. Το 1745 παντρεύτηκε μια Αγγλίδα που γνώρισε στη Ρώμη.

Μετά την επιστροφή του στο Παρίσι το 1753, έγινε μέλος της Βασιλικής Ακαδημίας Ζωγραφικής και Γλυπτικής και έλαβε παραγγελία από τον βασιλιά Λουδοβίκο ΙΕ΄ να ζωγραφίσει μια σειρά λιμανιών της Γαλλίας, φιλοτέχνησε 14 πίνακες του είδους.  Ο Βερνέ προσπάθησε να αναπαραστήσει επίσης την ατμόσφαιρα των έργων του, ζωγραφίζοντας μια μεγάλη ποικιλία μορφών που συμμετέχουν σε διάφορες δραστηριότητες, προσπαθώντας να μεταδώσει την αίσθηση της φασαρίας και της ζωής των λιμένων της Γαλλίας. Το 1757, ζωγράφισε τη σειρά τεσσάρων πινάκων με τίτλο *Τέσσερις στιγμές της ημέρας* που απεικονίζουν σκηνές από διάφορες ώρες της ημέρας.

Ο Ζοζέφ Βερνέ συνέχισε μια μεγάλη παραγωγή φανταστικών τοπίων και θαλασσογραφιών μέχρι τον θάνατό του στις αρχές της Γαλλικής Επανάστασης, πέθανε στο Παρίσι στις 3 Δεκεμβρίου 1789.Η οικογενειακή παράδοση της ζωγραφικής διατηρήθηκε από τον γιο του Καρλ Βερνέ και τον εγγονό του Οράς Βερνέ.

Έργα του εκτίθενται στο Μουσείο του Λούβρου και στο Εθνικό Ναυτικό Μουσείο στο Παρίσι, στο μουσείο Πράντο και το μουσείο Τύσσεν στη Μαδρίτη, στην Εθνική Πινακοθήκη Λονδίνου, στην Εθνική Πινακοθήκη της Ουάσιγκτον, στο Ερμιτάζ στην Αγία Πετρούπολη κ.α.

Επιλογή έργων
-------------

* Το ναυάγιο, 1772, Εθνική Πινακοθήκη της Ουάσιγκτον*Το ναυάγιο*, 1772, Εθνική Πινακοθήκη της Ουάσιγκτον
* Μεσογειακή νύχτα, 1753*Μεσογειακή νύχτα*, 1753
* Λιμάνι με φεγγαρόφωτο, 1771*Λιμάνι με φεγγαρόφωτο*, 1771
* Καταιγίδα, 1767*Καταιγίδα*, 1767
* Πρωί, 1757*Πρωί*, 1757
* Ποτάμι με ψαράδες, 1751*Ποτάμι με ψαράδες*, 1751
* Είσοδος στο λιμάνι της Μασσαλίας, 1754*Είσοδος στο λιμάνι της Μασσαλίας*, 1754
* Ψαράδες σύρουν βάρκα σε κακοκαιρία, 1747*Ψαράδες σύρουν βάρκα σε κακοκαιρία*, 1747
* Ναυάγιο, 1763*Ναυάγιο*, 1763

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13962472t. Ανακτήθηκε στις 10  Οκτωβρίου 2015.
2. 1 2  «Claude Joseph Vernet». (Ολλανδικά) *RKDartists*. 80560.
3. ↑  (Αγγλικά, Μποκμάλ, σουηδικά, Φινλανδικά, Δανικά, Εσθονικά) *KulturNav*. a8e7ef54-80ff-4d17-a663-b9deb3780cf3. Ανακτήθηκε στις 9  Οκτωβρίου 2017.
4. ↑  «Encyclopædia Britannica» (Αγγλικά) biography/Joseph-Vernet. Ανακτήθηκε στις 9  Οκτωβρίου 2017.
5. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13962472t. Ανακτήθηκε στις 10  Οκτωβρίου 2015.
6. 1 2  *The Fine Art Archive*. cs.isabart.org/person/28844. Ανακτήθηκε στις 1  Απριλίου 2021.
7. ↑  (Αγγλικά) *Union List of Artist Names*. 21  Δεκεμβρίου 2021. 500029638. Ανακτήθηκε στις 13  Φεβρουαρίου 2023.
8. ↑  (Αγγλικά) *Union List of Artist Names*. 20  Νοεμβρίου 2017. 500029638. Ανακτήθηκε στις 21  Μαΐου 2021.
9. ↑ . «britannica.com/biography/Joseph-Vernet».
10. ↑ . «kathimerini.gr/culture/ΠΑΡΙΣΙ/Ο ουμανισμός στην Ευρώπη».
11. ↑ . «museothyssen.org/en/collection/artists/vernet-claude-joseph».
12. ↑ . «nationalgallery.org.uk/artists/claude-joseph-vernet».
13. ↑ . «nga.gov/collection/artist-info/Claude-Joseph Vernet».
14. ↑ . «artnet.com/artists/claude-joseph-vernet/».

Εξωτερικοί σύνδεσμοι
--------------------

* Πολυμέσα σχετικά με το θέμα  Joseph Vernet στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 14965328
* **Europeana**: agent/base/68108
* LCCN: n50070309
* ISNI: 0000 0000 8094 4503
* GND: 118966928
* SELIBR: 254353
* SUDOC: 033858357
* BNF: cb13962472t (data)
* BIBSYS: 7043240
* ULAN: 500029638
* MusicBrainz: f0ecb0b7-c756-47e7-b209-a13a4b64d727
* NLA: 35717551
* NKC: ola2002153903
* BNE: XX5000038
* CiNii: DA09328986
* KulturNav: id
* RKD: 80560

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |